open-index/open-wikipedia-markdown huggingface dataset:
Κάθριν Κορτέζ Μάστο

Η **Κάθριν Μαρί Κόρτεζ Μάστο** (αγγλικά: *Catherine Marie Cortez Masto*, 29 Μαρτίου 1964), είναι Αμερικανίδα πολιτικός, νομικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία της Νεβάδας από τον Ιανουάριο του 2017. Είναι μέλος του Δημοκρατικού Κόμματος. Προηγουμένως, υπηρέτησε ως 32η Γενική Εισαγγελέας της Νεβάδας, από το 2007 έως το 2015.

Εργάστηκε ως πολιτική εισαγγελέας στο Λας Βέγκας (1994-1998), και ως ποινική εισαγγελέας στο ομοσπονδιακό υπουργείο Δικαιοσύνης των ΗΠΑ (1998-2000).

Η Κόρτεζ Μάστο, εξελέγη πρώτη φορά στη Γερουσία των Ηνωμένων Πολιτειών, στις εκλογές της Γερουσίας του 2016 στη Νεβάδα, λαμβάνοντας ποσοστό 47,1% των ψήφων, έναντι 44,7% του Ρεπουμπλικανού ανθυποψηφίου του Τζο Χεκ. Στις εκλογές της Γερουσίας του 2022 στη Νεβάδα, η Κόρτεζ Μάστο, κατάφερε να επανεκλεγεί οριακά για δεύτερη θητεία, νικώντας τον Ρεπουμπλικανό ανθυποψήφιό της, Άνταμ Λάξαλτ.

## Βιογραφία
Η Κάθριν Κόρτεζ Μάστο, γεννήθηκε τον Μάρτιο του 1964 στο Λας Βέγκας της Νεβάδας, όπου και μεγάλωσε. Ο πατέρας της είναι Μεξικανικής καταγωγής και η μητέρας της Ιταλικής καταγωγής.

Φοίτησε στο Λύκειο "Ed W. Clark High School" στο Λας Βέγκας, απ' όπου και αποφοίτησε το 1982. Σπούδασε Οικονομικά και Χρηματοοικονομικά στο Πανεπιστήμιο της Νεβάδας στο Ρίνο, και έλαβε πτυχίο (BS) το 1986. Κατόπιν, σπούδασε Νομική, στο Πανεπιστήμιο Γκονζάγκα στο Σπόκαν της πολιτείας Ουάσινγκτον, λαμβάνοντας πτυχίο νομικής (JD) το 1990. Το 1990, ολοκλήρωσε επίσης την πρακτική άσκηση δικηγορίας, στον δικηγορικό σύλλογο της Νεβάδας.

Το 1991, πραγματοποίησε πρακτική άσκηση στο ομοσπονδιακό δικαστήριο των ΗΠΑ για την Νεβάδα, και το 1994, στο ομοσπονδιακό εφετείο των ΗΠΑ για το 9ο κύκλωμα. Εργάστηκε 4 χρόνια ως δικηγόρος και 2 χρόνια ως ποινική κατήγορος στην Ουάσινγκτον.

### Προσωπική ζωή
Η Κόρτεζ Μάστο, διαμένει στο Λας Βέγκας με τον σύζυγό της Πολ Μάστο, ο οποίος είναι συνταξιούχος πράκτορας των Μυστικών Υπηρεσιών. Είναι Ρωμαιοκαθολική.

## Εκλογική ιστορία

## Παραπομπές


Κατηγορία:Γερουσιαστές των ΗΠΑ
Κατηγορία:Νεβάδα
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί νομικοί
Κατηγορία:Αμερικανοί δικηγόροι
Κατηγορία:Δικαστικοί
Κατηγορία:Αμερικανοί πολιτικοί
Αικατερίνη του Μπράουνσβαϊγκ-Βόλφενμπυτελ, δούκισσα της Σαξονίας-Λάουενμπουργκ

Η **Αικατερίνη**, γερμ.: Catherine of Brunswick-Wolfenbüttel (1488 - 29 Ιουνίου 1563, Νόιχαους αμ Έλμπε) από τον Οίκο των Γουέλφων ήταν κόρη του δούκα του Μπράουσνβαϊγκ-Λύνεμπουργκ και πρίγκιπα του Βόλφενμπυτελ και με τον γάμο της έγινε δούκισσα της Σαξονίας-Λάουενμπουργκ.

## Βιογραφία
Ήταν η πρώτη κόρη του Ερρίκου Δ΄ δούκα του Μπράουνσβαϊγκ-Λύνεμπουργκ (1463–1514) από το γάμο του με την Αικατερίνη (1465–1526), κόρη του Έρικ Β΄ δούκα της Πομερανίας.

Παντρεύτηκε στις 20 Νοεμβρίου 1509 στο Βόλφενμπυτελ τον Μάγκνους Α΄ δούκα της Σαξονίας-Λάουενμπουργκ (1470–1543). Ο πατέρας της συγκάλεσε το Κοινοβούλιο το 1509 για να εισπράξει έναν *φόρο για την κυρία*, επειδή ο ίδιος δεν μπορούσε να πληρώσει μόνος του την προίκα. Μόνο μετά από μακρές διαπραγματεύσεις το Κοινοβούλιο χορήγησε τρεις γύρους φόρου ακίνητης περιουσίας, για να συγκεντρώσει χρήματα για την προίκα και τα κοσμήματα της πριγκίπισσας.

Η Αικατερίνη ήταν αυστηρά Καθολική, με στενούς δεσμούς με τους συγγενείς της στο Μπράουνσβαϊγκ. Αυτό ώθησε τον Γουσταύο Α΄ της Σουηδίας να νυμφευτεί την κόρη της, σε μία προσπάθεια συμμαχίας με τους Καθολικούς Γερμανούς πρίγκιπες, αντί αυτοί να υποστηρίξουν τον Χριστιανό Β΄ της Δανίας. 

Στο γάμο τού μεγαλύτερου γιου της, η Αικατερίνη ξεκίνησε διαπραγματεύσεις με τη μετέπειτα πεθερά του, την Αικατερίνη του Μεκλεμβούργου, χωρίς να το γνωρίζει και εις βάρος τού επικεφαλής τού Οίκου των Βέττιν, τού Ιωάννη-Φρειδερίκου Α΄ εκλέκτορα της Σαξονίας. 

## Οικογένεια
Παντρεύτηκε τον Μάγκνους Α΄ των Ασκάνια δούκα της Σαξονίας-Λάουενμπουργκ είχε τα ακόλουθα παιδιά:
* Φραγκίσκος Α΄ 1510–1581, δούκας της Σαξονίας-Λάουενμπουργκ.
* Δωροθέα 1511–1571, παντρεύτηκε τον Χριστιανό Γ΄ των Όλντενμπουργκ βασιλιά της Δανίας και Νορβηγίας.
* Αικατερίνη 1513–1535. παντρεύτηκε τον Γουσταύο Α΄ Βάσα βασιλιά της Σουηδίας,
* Κλάρα 1518–1576, παντρεύτηκε τον Φραγκίσκο των Βέττιν δούκα του Μπράουνσβαϊγκ-Γκίφχορν.
* Σοφία 1521–1571, παντρεύτηκε τον Αντώνιο Α΄ των Όλντενμπουργκ κόμη του Όλντενμπουργκ και Ντέλμενχορστ.
* Ούρσουλα 1523–1577, παντρεύτηκε τον Ερρίκο Ε΄ δούκα του Μεκλεμβούργου.

## Βασιλικοί απόγονοι
* Οι σημερινοί βασιλείς Ελισάβετ Β΄ του Ηνωμένου Βασιλείου, Κάρολος ΙΣΤ΄ Γουσταύος της Σουηδίας, Χουάν Κάρλος της Ισπανίας, Χάραλντ Ε΄ της Νορβηγίας, Γουλιέλμος-Αλέξανδρος της Ολλανδίας, Μαργαρίτα Β΄ της Δανίας, Αλβέρτος Β΄ του Βελγίου και Ερρίκος μεγάλος δούκας του Λουξεμβούργου είναι όλοι απόγονοί της.

## Βιβλιογραφικές αναφορές
* William Havemann: *Ιστορία των εδαφών των Brunswick και Lüneburg*, Τόμος 3, Dieterich, 1857, σ.&nbsp;138

## Υποσημειώσεις


Κατηγορία:Πριγκίπισσες της Γερμανίας
Κατηγορία:Γερμανίδες δούκισσες
Υπόστρωμα (χημεία)

**Υπόστρωμα** είναι το μέσο στο οποίο λαμβάνει χώρα μια χημική αντίδραση ή το αντιδραστήριο σε μια αντίδραση που παρέχει μια επιφάνεια για απορρόφηση . Για παράδειγμα, στη ζύμωση της μαγιάς, το υπόστρωμα στο οποίο δρα η μαγιά είναι η ζάχαρη για την παραγωγή διοξειδίου του άνθρακα.

Στη βιοχημεία, ένα ένζυμο υπόστρωμα είναι η ουσία στην οποία δρα το ένζυμο .

Μερικές φορές η λέξη υπόστρωμα χρησιμοποιείται επίσης ως συνώνυμο του αντιδρώντος, το οποίο είναι το μόριο που καταναλώνεται σε μια χημική αντίδραση.

Κατηγορία:Χημικές αντιδράσεις
Κατηγορία:Κατάλυση
Ρικουζεντάκατα

Η **Ρικουζεντάκατα** (ιαπωνικά: *陸前高田市*) είναι πόλη η οποία βρίσκεται στην Περιφέρεια Ιβάτε της Ιαπωνίας. Στην απογραφή του 2010, η πόλη είχε πληθυσμό 23.302 κατοίκους (το 2005: 24.709), και πυκνότητα πληθυσμού 100 άτομα ανά χλμ². Ο σεισμός και το τσουνάμι του Τόχοκου το 2011 προκάλεσαν εκτεταμένες ζημιές στην πόλη. Από τις 31 Μαρτίου 2020, η πόλη έχει εκτιμώμενο πληθυσμό 19.062 κατοίκους και πυκνότητα πληθυσμού 82 άτομα ανά χλμ² σε 7593 νοικοκυριά. Η συνολική έκταση της πόλης είναι 231,94 τετραγωνικά χιλιόμετρα.

## Παραπομπές


## Εξωτερικοί σύνδεσμοι
*  

Κατηγορία:Πόλεις της Ιαπωνίας
Τρύφωνας Σαμαράς

Ο **Τρύφωνας Σαμαράς** (Αθήνα, 10 Ιουλίου 1967) είναι Έλληνας κομμωτής, επιχειρηματίας και τηλεοπτική προσωπικότητα.

## Νεανικά χρόνια
Γεννήθηκε το 1967 στην Αθήνα και μεγάλωσε στον Άγιο Δημήτριο Αττικής. Γονείς του είναι ο Θεοχάρης και η Βούλα Σαμαρά.

## Καριέρα και σημαντικές προσωπικές στιγμές
Αφού αποφοίτησε από το λύκειο, ξεκίνησε την καριέρα του ως κομμωτής στις αρχές της δεκαετίας του 1990. Το 1997, ίδρυσε τη δική του επιχείρηση στο κέντρο της Αθήνας. Έχει αναλάβει την περιποίηση μαλλιών βαρυσήμαντων ονομάτων της παγκόσμιας τηλεοπτικής και καλλιτεχνικής βιομηχανίας (Ναόμι Κάμπελ, Κέιτλιν Τζένερ, Κέιτ Μος, Λίντα Εβαντζελίστα, Μόνικα Μπελούτσι, Νατάλια Βοντιανόβα, Κάρλα Μπρούνι κλπ), καθώς και της εγχώριας βιομηχανίας. Παράλληλα, ο ίδιος συγγράφει δύο βιβλία και εκδίδει επί χρόνια δικό του ημερολόγιο.

Από τις αρχές της δεκαετίας του 2010, ο Τρύφωνας Σαμαράς, αφού έχει γίνει γνωστός ως κομμωτής, γίνεται πλέον τηλεοπτική προσωπικότητα, λαμβάνοντας μέρος σε πολλά τηλεοπτικά σόου, ριάλιτι, τηλεοπτικές εκπομπές και παραστάσεις.

Ξεκινώντας από φιλικές συμμετοχές στην εκπομπή Black Out και Wipe Out στις αρχές τις δεκαετίας του 2010, ο Τρύφωνας έγινε γνωστός και αγαπητός στο ελληνικό κοινό για το χιούμορ του και την προσωπικότητά του. Συμμετείχε επίσης στο ''Dancing with the Stars'' το 2011 όπου απέτυχε να καταλάβει την τελευταία θέση. Στη συνέχεια την ίδια χρονιά συμμετείχε στην παράσταση *Η Μεγάλη του Γέλιου Σχολή* όπου δίνει μια αποκλειστική αλλά και πολύ αποκαλυπτική συνέντευξη. Μετά προς το φθινόπωρο του 2011 ήρθε η εκπομπή σταθμός στην καριέρα του, το Fab 5.

## Φιλμογραφία
### Τηλεόραση

## Βιντεογραφία
### Βιντεοταινίες

## Παραπομπές


Κατηγορία:Έλληνες καλλιτέχνες
Κατηγορία:Κομμωτική
Κατηγορία:Έλληνες επιχειρηματίες
Κατηγορία:ΛΟΑΤ πρόσωπα από την Ελλάδα
Λίμνη Τεξκόκο

μικρογραφία|Λίμνη Τεξκόκο
Η **Τεξκόκο** (ισπ. *Lago de Texcoco*) ήταν λίμνη στην κεντρική Κοιλάδα του Μεξικού. Ήταν η λίμνη όπου, πάνω σε ένα νησί στο δυτικό μέρος της, κτίστηκε η πρωτεύουσα της αυτοκρατορίας των Αζτέκων Τενοτστιτλάν. Μετά την κατάκτηση των Ισπανών, με σκοπό να αποτραπεί, πλημμύρα, η λίμνη σχεδόν αποξηράνθηκε. Σήμερα είναι σχεδόν εξαφανισμένη εξαιτίας της οικοδομήσεως της Πόλης του Μεξικού, της σημερινής πρωτεύουσας της χώρας.

## Ιστορία
Η **Λίμνη Τεξκόκο** έχει φιλοξενήσει πολλούς πολιτισμούς, όπως οι Αζτέκοι και οι Τλατίλκο, ενώ περίπου 11.000 χρόνια πριν έφθασε στη μεγαλύτερη έκταση της, 3.522 τετραγωνικά χιλιόμετρα.

## Παραπομπές


Κατηγορία:Λίμνες του Μεξικού
Κατηγορία:Πόλη του Μεξικού
Παγκόσμιο Πρωτάθλημα Στίβου Ενόπλων 1951

Το **Παγκόσμιο Πρωτάθλημα Στίβου Ενόπλων 1951** ήταν η 6η διοργάνωση του Παγκοσμίου Πρωταθλήματος Στίβου Ενόπλων, που διεξήχθη υπό την εποπτεία του Διεθνούς Συμβουλίου Στρατιωτικού Αθλητισμού (CISM) και του Ιταλικού Συμβουλίου Στρατιωτικού Αθλητισμού. Η διοργάνωση πραγματοποιήθηκε στο Στάδιο ντέλλε Τέρμε ντι Καρακάλλα (*Stadio delle Terme di Caracalla*), στη Ρώμη μεταξύ 22 και 23 Σεπτεμβρίου του 1951.

Στο πρωτάθλημα διεξήχθησαν 18 αγωνίσματα και έλαβαν μέρος αθλητές από 8 χώρες-μέλη του ΣΙΣΜ.

Στον πίνακα των μεταλλίων την πρώτη θέση κατέλαβε η Γαλλία με 6 χρυσά μετάλλια. Η Τουρκία κέρδισε τη δεύτερη θέση με 5 χρυσά μετάλλια. Την τρίτη θέση κατέκτησε η Ιταλία με 4 χρυσά μετάλλια. Στην επίσημη βαθμολογία που δημοσιεύθηκε η Γαλλία αναδείχθηκε πρωταθλήτρια με 119 βαθμούς. Τη δεύτερη θέση κατέλαβε η Ιταλία με 66,5 βαθμούς και την τρίτη η Μεγάλη Βρετανία με 64,5 βαθμούς.

## Αποτελέσματα
1949 | 1950 | 1951 | 1952 | 1953
thumb|O πρωταθλητής στο άλμα επί κοντώ, Τζούλιο Κιέζα.
thumb|O πρωταθλητής στη δισκοβολία, Τζουζέπε Τόζι.

## Στατιστικά
### Πίνακας μεταλλίων

### Βαθμολογία
Η επίσημη βαθμολογία που δημοσιεύθηκε ήταν:

## Μετέχουσες χώρες
Στο πρωτάθλημα αγωνίστηκαν αθλητές από 8 χώρες-μέλη του Διεθνούς Συμβουλίου Στρατιωτικού Αθλητισμού (CISM).

## Παραπομπές


1951
Κατηγορία:Διοργανώσεις στίβου στην Ιταλία
Κατηγορία:Στίβος το 1951
Κιζάρι Ροδόπης

Το **Κιζάρι** ή **Κίζαρι** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφικά - ιστορικά στοιχεία
Το Κιζάρι βρίσκεται προς τα ανατολικά όρια με την Περιφερειακή Ενότητα Έβρου, στην βορειοανατολική άκρη του κάμπου της Κομοτηνής και τους νότιους πρόποδες της οροσειράς της Ανατολικής Ροδόπης σε υψόμετρο 180 μέτρων. Απέχει 12 χιλιόμετρα ΒΑ. από τις Σάπες (έδρα του δήμου), 38 χιλιόμετρα Α.-ΝΑ. από την Κομοτηνή και 51 χιλιόμετρα Β.-ΒΔ. από την Αλεξανδρούπολη. Το χωριό αναφέρεται ως *Κιζιλάρ* από τον γιατρό της Μαρώνειας Μελίρρυτο στο βιβλίο του "Περιγραφή Ιστορική και Γεωγραφική από εκκλησιαστική άποψη της Μητρόπολης Μαρωνείας" (έκδοση του 1871) να αποτελείται από 30 οικογένειες χριστιανών και να μην έχει εκκλησία και σχολείο ενώ για το 1912 αναφέρεται ότι ζούσαν 60 βουλγαρόφωνες και 40 μουσουλμανικές οικογένειες. Στις αρχές Φεβρουαρίου 1926 εγκαταστάθηκαν πρόσφυγες από την Τραπεζούντα του Πόντου (52 οικογένειες των 223 ατόμων) και έκτοτε το χωριό χαρακτηρίστηκε προσφυγικό.

## Διοικητικά στοιχεία
Ως *Κίζλαρ* αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Αρριανών. Σύμφωνα με το Πρόγραμμα «Καλλικράτης» αποτελεί την τοπική κοινότητα Κιζαρίου που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 45 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Φλορένσια ντε Σαράτσο

Η **Φλορένσια ντε Σαράτσο** (*Florencia de Saracho*, 4 Δεκεμβρίου 1981 -) είναι Μεξικανή ηθοποιός.

## Φιλμογραφία
**Las vías del amor* - 2002/03, ως Πάμελα Φερνάντες
**Piel de otoño* - 2005, ως Λιλιάνα Μεντόσα
**Sueños y Caramelos* - 2005, ως Άσλεϊ Μονράς
**Barrera de amor* - 2005, ως Σάντρα Αγιλάρ
**[[Rebelde]]* - 2006, ως Ρομίνα Άλβαρες
**Yo amo a Juan Querendón* - 2007, ως Μαρέλι Κατσόν ντε λα Κουέβα
**[[Όρκος της αγάπης|Juro que te amo]]* - 2008, ως Μαριέλα Φρεγόσο ντε Κουεγιέρ
**Mar de Amor* - 2009/10, ως Ελένα Πάρρα-Ιμπάνιες
**[[Όταν ερωτεύομαι|Cuando me enamoro]]* - 2010/11, ως Αδριάνα Σάντσεζ Μπελτράν #2	
**[[Γενναία αγάπη|Amor Bravío]]* - 2012, ως Νατάλια Χιμένες	
**[[Η Γυναίκα Καταιγίδα|La Mujer Del Vendaval]]* - 2012/13, ως Μαρία Λάουρα Μοράλες Αλδάμα
**Como dice el dicho* - 2015, ως Κάρλα (σειρά)
**[[Γιατί δεν με αφήνεις|A que no me dejas]]* - 2015/16, ως Κάρεν Ράνχελ
**[[Και αύριο θα είναι μια άλλη μέρα|Y mañana será otro día]]* - 2018, ως Χιμένα Ισαγκίρρε

## Παραπομπές


## Εξωτερικοί Σύνδεσμοι

* 
* 
* 

Κατηγορία:Μεξικανές ηθοποιοί τηλεόρασης
Γενικές εκλογές στο Κουρασάο 2021

Στις 19 Μαρτίου 2021, δύο ημέρες μετά τις Ολλανδικές γενικές εκλογές, διεξήχθησαν οι **γενικές εκλογές στο [[Κουρασάο]]** για να εκλεγούν τα 21 μέλη του κοινοβουλίου.

Μετά τις εκλογές, το Μελλοντικό Κϊνημα και το Εθνικό Λαϊκό Κόμμα σχημάτισαν κυβέρνηση συνεργασίας με Πρωθυπουργό τον Γκιλμάρ Πίσας.

## Εκλογικό σύστημα
Τα 21 μέλη του μονοθάλαμου κοινοβουλίου εκλέγονται με δημοκρατικές, άμεσες εκλογές, για τετραετή θητεία. Το εκλογικό σύστημα είναι αναλογική εκπροσώπηση. Στις 30 και 31 Ιανουαρίου 2021 διεξήχθησαν οι προκριματικές εκλογές για τα εξωκοινοβουλευτικά και τα νέα κόμματα, τα οποία έπρεπε να λάβουν πάνω από 789 ψήφους για να τους επιτραπεί να συμμετάσχουν στις τρέχουσες γενικές εκλογές.

## Αποτελέσματα

## Παραπομπές


Κατηγορία:Εκλογές στο Κουρασάο
Κουρασαο
Δημήτρης Γάκης (ποδοσφαιριστής)

Ο **Δημήτρης Γάκης** (γεννήθηκε στις 15 Σεπτεμβρίου 1955) είναι Έλληνας πρώην ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη, της Καστοριάς, του Παναιτωλικού και του Λεβαδειακού.

## Καριέρα
Ο Γάκης ξεκίνησε την καριέρα του από τον Π.Α.Ο. Κουφαλίων και στα δεκαεννέα του χρόνια μεταπήδησε στον Άρη, όπου όντας αναπληρωματικός τερματοφύλακας του Νίκου Χρηστίδη και του Στέλιου Παπαφλωράτου, αγωνίστηκε μόλις σε δεκατέσσερα επίσημα παιχνίδια σε διάστημα τεσσάρων σεζόν.

Το καλοκαίρι του 1978, μεταγράφηκε στην Καστοριά, όπου ήταν αλλαγή του Νίκου Σαργκάνη και αγωνίστηκε μόλις σε τρεις αγώνες πρωταθλήματος. Ακολούθησε η μεταγραφή του στην ομάδα του Παναιτωλικού, όπου παρέμεινε για επτά χρόνια. Είναι από τους πρώτους σε συμμετοχές παίκτες στην ιστορία του συλλόγου με 237.

Ο Γάκης ήταν από τους τερματοφύλακες που πετύχαιναν γκολ, εκτελώντας τα πέναλτι της ομάδας του. Σκόραρε για πρώτη φορά τον Φεβρουάριο του 1980 σε αγώνα κυπέλλου απέναντι στην ΑΕΚ και το 1983-84 ήταν ο πρώτος σκόρερ της ομάδας για το πρωτάθλημα της Β' Εθνικής με έντεκα γκολ.

Του Μάιο του 1984 κλήθηκε να εκτελέσει ένα κρίσιμο πέναλτι στον εκτός έδρας παιχνίδι στην Ξάνθη, όταν ο Παναιτωλικός έδινε τη μάχη για την παραμονή και χρειαζόταν το τρίποντο. Όμως το πέναλτι αποκρούστηκε από τον τερματοφύλακα της Ξάνθης, Αλέκο Κατσιαούνη. Αυτό το χαμένο πέναλτι θα τον έφερνε στην κορυφή των σκόρερ στην ομάδα, αφήνοντας δεύτερο τον Μανδέλλο και πιθανότατα θα κρατούσε τον Παναιτωλικό στην κατηγορία μιας και εκείνη την χρονιά υποβιβάστηκε για 1 μόλις βαθμό.

Το καλοκαίρι του 1986 μεταπήδησε στον Λεβαδειακό για δύο σεζόν, την δεύτερη εκ των οποίων έπαιξε στην Α' Εθνική.

Ολοκλήρωσε την καριέρα του αγωνιζόμενος στον Πανσερραικό (Β' Εθνική 1988/89) και την Καλαμάτα (Γ΄Εθνική 1989/90).

## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Σ. Καλαμάτας
Κατηγορία:Τερματοφύλακες ποδοσφαιριστές
Κατηγορία:Τερματοφύλακες ποδοσφαιριστές που έχουν βάλει γκολ
Κερασιά Αρριανών Ροδόπης

Η **Κερασιά** Αρριανών ή Κέχρου είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Κερασιά βρίσκεται προς τα όρια της Ελλάδας με τη Βουλγαρία και στα όρια του νομού με την Περιφερειακή Ενότητα Έβρου. Το χωριό είναι κτισμένο στις πλαγιές του όρους Σάπκα σε υψόμετρο 570 μέτρων, σε απόσταση 36 χιλιομέτρων βορειοανατολικά από τη Φιλλύρα (έδρα του δήμου) και 64 χιλιομέτρων βορειοανατολικά από την Κομοτηνή. Πολιτισμικά, όπως όλα της περιοχής του Κέχρου, ανήκει στα Πομακοχώρια της Ροδόπης, δημιουργήθηκε με τη μετεγκατάσταση λίγων οικογενειών από τον γειτονικό Κέχρο του οποίου θεωρείται μια από τις συνοικίες του και οι Πομάκοι κάτοικοί του ασχολούνται κυρίως με την κτηνοτροφία. 

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 125 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Σημείωση
Στην ίδια περιοχή και το Δήμο Ιάσμου υπάρχει ο συνώνυμος οικισμός Κερασιά.

## Παραπομπές


Κατηγορία:Χωριά της περιφερειακής ενότητας Ροδόπης
Κερασιά
Κατηγορία:Δήμος Αρριανών
Εύα Σεδένιο

Η **Εύα Σεδένιο** (*Eva Cedeño*, γεννημένη ως Ίρμα Εβανχελίνα Σεδένιο Ρασκόν *Irma Evangelina Cedeño Rascón*, 28 Δεκεμβρίου 1989 -) είναι Μεξικανή ηθοποιός, κωμικός, παορυσιάστρια, μποξέρ και διαγωνιζόμενη στα καλλιστεία Nuestra Belleza Jalisco 2013. 

## Φιλμογραφία
**Teledición (Televisa Hermosillo)* - 2011/14, ως Παρουσιάστρια
**Sueño de una psicodélica noche de verano* - 2014, (θέατρο)
**El diario de Ana Frank* - 2014, (θέατρο)
**[[Γιατί δεν με αφήνεις|A que no me dejas]]* - 2015, ως Οδέτ Κόρδοβα
**[[Απλά Μαρία|Simplemente María]]* - 2016, ως Μπέρτα ντε Μέριδα
**El Capo - El amo del túnel* - 2016, ως Κάτια Γκαρσία (ταινία)
**La bestia* - 2016, (ταινία)
**Seamos honestos* - 2016, (θέατρο)
**Napoles* - 2016, (θέατρο)
**Extrema obsesión* - 2017, (ταινία)
**[[Η Κατάρα μου|Mi adorable maldición]]* - 2017, ως Ινές Μπούστος
**[[Η πτήση της νίκης|El vuelo de la Victoria]]* - 2017, ως Κριστίνα Ριβαδενέιρα Μοντέρο
**Hoy* - 2017, 2020, ως Καλεσμένη
**Miembros al aire* - 2017, 2020, ως Καλεσμένη
**Noches con platanito* - 2018, ως Καλεσμένη
**Canta y no choques* - 2018, ως Καλεσμένη
**Por amar sin ley* - 2018, ως Λετίσια Χάρα
**Un poquito tuyo* - 2019, ως Λετίσια "Λέτι" Σολάνο Ντίας ντε Χιμένες
**The Guest* - 2019, ως Καλεσμένη
**Cuéntamelo Ya!* - 2020, ως Καλεσμένη
**Por culpa de eva* - 2020, ως Καλεσμένη
**Foro TV* - 2020, ως Καλεσμένη
**Te doy la vida* - 2020, ως Ελένα Βιγισενιόρ
**Mi querida herencia* - 2020, ως Πάμελα (σειρά)
**Minuto para ganar vip* - 2020, ως Καλεσμένη (ριάλιτι)
**¿Qué le pasa a mi familia?* - 2021, ως Ρεχίνα Ρουέδα

## Παραπομπές


## Εξωτερικοί Σύνδεσμοι

* 
* 
* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τηλεπαρουσιαστές
Κατηγορία:Μεξικανοί παρουσιαστές
Μαρία του Μπράουνσβαϊγκ-Λύνεμπουργκ

Η **Μαρία**, γερμ.: Maria von Brunswick-Wolfenbüttel von Welfen (13 Ιανουαρίου 1566, Σλάμπεν - 13 Αυγούστου 1626 στο Λάουενμπουργκ) από τον Οίκο των Γουέλφων ήταν κόρη του δούκα του Μπράουνσβαϊγκ-Βόλφενμπυτελ και με τον γάμο της έγινε δούκισσα της Σαξονίας-Λάουενμπουργκ.

## Βιογραφία
Ήταν η δεύτερη κόρη του Ιουλίου δούκα του Μπράουνσβαϊγκ-Βόλφενμπυτελ (1528–1589) και της Χέντβιχ των Χοεντσόλερν (1540-1602), κόρης του Ιωακείμ Β΄ Έκτορα εκλέκτορα του Βρανδεμβούργου.

Παντρεύτηκε στις 10 Νοεμβρίου 1582  στο Βόλφενμπυτελ με τον Φραγκίσκο Β΄ δούκα της Σαξονίας-Λάουενμπουργκ (1547–1619) ως η δεύτερη σύζυγός του. Της δόθηκε το κάστρο Φράντσχαγκεν ως ιδιοκτησία χηρείας της (wittum). Δημιούργησε ένα Μάιερχοφ (αγρόκτημα) και μία εκκλησία στη εκεί Αυλή. 

Η Μαρία απεβίωσε το 1626 και τάφηκε μαζί με τον σύζυγό της στην δουκική οικογενειακή κρύπτη, στην εκκλησία της Μαρίας Μαγδαληνής στο Λάουενμπουργκ. 

## Οικογένεια
[δεξιά|μικρογραφία|Το οικόσημο της Μαρίας του 1608 στην ''εκκλησία του Αγίου Ιακώβου'' στο Κούξχαβεν. Συντομευμένη επιγραφή: V[on] G[ottes] G[naden] M[arie] G[eborene] Z[u] B[raunschweig] U[nd] L[üneburg] <small>- 2η γραμμή - </small> H[erzogin] Z[u] S[achsen], E[ngern] U[nd] W[estfalen] (ie Με τη Χάρη του Θεού Μαρία γεννημένη στο Μπράουνσβαϊγκ και Λύνεμπουργκ <small>- 2η γραμμή -</small> δούκισσα της Σαξονίας, της Άνγκρια και της Βεστφαλίας).](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Cuxhaven_2009_-L%C3%BCdingworth_-_St._Jacobi_-_by-RaBoe_032.jpg)
Παντρεύτηκε τον Φραγκίσκο Β΄ των Ασκάνια δούκα της Σαξονίας-Λάουενμπουργκ και είχε τέκνα:
* Φραγκίσκος Ιούλιος 1584-1634, πρίγκιπας της Σαξονίας-Λάουενμπουργκ.
* Ιούλιος Ερρίκος1586-1665, δούκας της Σαξονίας-Λάουενμπουργκ.
* Ερνέστος Ιούλιος 1587-1620.
* Χέντβιχ Σίβυλλα 1588-1635.
* Γιουλιάνα 1589-1630, παντρεύτηκε τον Φρειδερίκο δούκα του Σλέσβιχ-Χόλσταϊν-Νόρντμπουργκ.
* Ιωακείμ Σιγισμούνδος 1593-1629.
* Φραγκίσκος Κάρολος 1594-1660.
* Ροδόλφος Μαξιμιλιανός 1596-1647.
* Χέντβιχ Μαρία 1597-1644, παντρεύτηκε τον Ανίμπαλε ντε Γκατσουόλο πρίγκιπα του Μποτσόλο.
* Φραγκίσκος Αλβέρτος 1598-1642.
* Σοφία Χέντβιχ 1601-1660, παντρεύτηκε τον Φίλιππο του Σ.Χ.Σόντερμπουργκ-Γκλύκσμπουργκ.
* Φραγκίσκος Ερρίκος 1604-1658, πρίγκιπας της Σαξονίας-Λάουενμπουργκ.

## Υποσημειώσεις


## Βιβλιογραφικές αναφορές
* Johann Samuel Ersch: *εγκυκλοπαίδεια Allgemeine der wissenschaften und künste*, Part 1, vol. 28, J. f. Gleditsch, 1848, σελ.&nbsp;69

Κατηγορία:Δούκισσες του Μπράουνσβαϊγκ-Βόλφενμπυτελ
Κατηγορία:Δούκισσες του Μπράουνσβαϊγκ-Λύνεμπουργκ
Κερασιά Ροδόπης

Ως **Κερασιά Ροδόπης** είναι γνωστά τα εξής χωριά:

* Κερασιά Αρριανών Ροδόπης
* Κερασιά Ιάσμου Ροδόπης
Ελισάβετ του Μπράουνσβαϊγκ-Βόλφενμπυτελ (1567-1618)

Η **Ελισάβετ**, γερμ.: Elisabeth von Braunschweig-Wolfenbüttel von Welfen (23 Φεβρουαρίου 1567, κάστρο Xέσσεν - 24 Οκτωβρίου 1618 στο Ότερντορφ) ήταν Γερμανίδα ευγενής γυναίκα. Ήταν κόρη του δούκα του  Μπράουνσβαϊγκ-Βόλφενμπυτελ και με τους γάμους της έγινε πρώτα κόμισσα του Χόλσταϊν-Σάουενμπουργκ και μετά δούκισσα του Μπράουνσβαϊγκ-Χάρμπουργκ.

## Βιογραφία
Η Ελισάβετ ήταν κόρη του Ιουλίου δούκα του Μπράουνσβαϊγκ-Βόλφενμπυτελ (1528-1589) και της Χέντβιχ των Χοεντσόλερν (1540-1602), κόρη του Ιωακείμ Β΄ Έκτορα εκλέκτορα του Βρανδεμβούργου.

Το 1568 στο αβαείο Γκάντερσχαϊμ μεταστράφηκε σε προτεστάντισσα, υπό την πίεση του Ιουλίου. Ωστόσο η ηγουμένη Μαργαρίτα του Χλουμ ήταν ακόμη καθολική. Ο Ιούλιος προσπάθησε να εκλεγεί η Ελισάβετ στη θέση της, όμως ο Σύλλογος του αβαείου αρνήθηκε να το πράξει. Το 1582 ο Ιούλιος εγκατέλειψε αυτό το σχέδιο και άρχισε να ψάχνει έναν κατάλληλο σύζυγο για την Ελισάβετ.

Αυτή παντρεύτηκε για πρώτη φορά στις 6 Μαΐου 1583 στο Βόλφενμπυτελ με τον Αδόλφο ΙΔ΄ κόμη του Σ.Χόλσταϊν-Πίνεμπεργκ και του Σάουενμπουργκ (1547-1601).

Μετά το τέλος του Aδόλφου ξαναπαντρεύτηκε στις 28 Οκτωβρίου 1604 στο κάστρο Χάρμπουργκ με τον Χριστόφορο δούκα του Μπράουνσβαιγκ-Χάρμπουργκ (1570-1606). Απεβίωσε δύο χρόνια αργότερα, μετά από πτώση στο κάστρο του Χάρμπουργκ.

Από το 1609 έως το 1617 η Ελισάβετ ζούσε στη Βρέμη, με έξοδα της πόλης του Χάρμπουργκ. Το 1617 επέστρεψε στο Χάρμπουργκ. Απεβίωσε έναν χρόνο αργότερα, στο Ότερντορφ. Τάφηκε στο Χάρμπουργκ του Αμβούργου, δίπλα στον δεύτερο σύζυγό της.

## Οικογένεια
Παντρεύτηκε πρώτα τον Αδόλφο ΙΔ΄ κόμη του Χόλσταϊν-Σάουενμπουργκ (γιο του Όθωνα Δ΄ κόμη του Σάουενμπουργκ και Χόλσταϊν-Πίνεμπεργκ) και είχε τέκνο:
* Ιούλιος 1585-1601, απεβ. 16 ετών.

To 1601 απεβίωσε ο Αδόλφος ΙΑ΄ και το 1604 η Ελισάβετ έκανε δεύτερο γάμο με τον Χριστόφορο των Γουέλφων δούκα του Μπράουνσβαιγκ-Χάρμπουργκ. Δεν απέκτησαν απογόνους.

## Παραπομπές


## Βιβλιογραφικές αναφορές
*  ("Ιστορική ένωση για την Κάτω Σαξονία"): *Archiv des Historischen Vereins fur Niedersachsen*, 1846, σελ.&nbsp;361 Διαδικτυακά
* *Vaterländisches Archiv für hannoverisch-braunschweigische Geschichte*, Herold & Wahlstab, 1835, σελ.&nbsp;401 Διαδικτυακά

Κατηγορία:Γερμανίδες δούκισσες
Κερασιά Ιάσμου Ροδόπης

Η **Κερασιά **Ιάσμου, επίσημα **Κερασέα**, είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Κερασιά βρίσκεται προς τα όρια της Ελλάδας με τη Βουλγαρία, σε απόσταση 22 χλμ. ΒΑ. από τον Ίασμο (έδρα του δήμου) και 20 χλμ. ΒΔ. από την Κομοτηνή. Το χωριό είναι κτισμένο στις νότιες πλαγιές του Παπίκιου όρους σε υψόμετρο 560 μέτρα, νοτιοανατολικά της Αγελαδοκορυφής (υψόμετρο 1.189 μέτρα). Σε κοντινή απόσταση, στα νότια υπάρχουν λείψανα από μονόχωρο ναό ο οποίος χρονολογείται στον 11ο - 12ο αιώνα. Στα νοτιοανατολικά, στο μέσο της απόστασης από τον γειτονικό Σώστη, υπάρχουν λείψανα μονής (περίβολος με ναό στο κέντρο) και εκτεταμένου μοναστηριακού συγκροτήματος, στο κέντρο του οποίου βρίσκεται το καθολικό (τρίκλιτη βασιλική με νάρθηκα). Στην περιοχή έχουν βρεθεί νομίσματα των αρχών του 11ου έως το τέλος του 13ου αιώνα. Η Κερασιά ανήκει στα Πομακοχώρια της περιοχής του Ιάσμου. Το 1918 καταγράφεται ως πομακικό από τον βούλγαρο ακαδημαϊκό Λιούμπομιρ Μίλετιτς.

Η παλιά του ονομασία είναι *Κερασλή* και έτσι αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Ασωμάτου. Το 1928 με το ΦΕΚ 193Α - 20/09/1928 μετονομάστηκε σε Κερασιά και το 1940 σε Κερασέα. Σύμφωνα με το Πρόγραμμα «Καλλικράτης» αποτελεί την τοπική κοινότητα Κερασέας που υπάγεται στη δημοτική κοινότητα Σωστού του Δήμου Ιάσμου και σύμφωνα με την απογραφή του 2021 απογράφονται 3 κάτοικοι.

## Σημείωση
Στη Ροδόπη και το Δήμο Αρριανών υπάρχει ο συνώνυμος οικισμός Κερασιά.

## Εξωτερικοί σύνδεσμοι

* Αξιοθέατα της Ροδόπης - Παπίκιον όρος (Σώστης) από τον επίσημο ιστότοπο του Δήμου Κομοτηνής

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Ελισάβετ του Μπράουνσβαϊγκ-Κάλενμπεργκ

Η **Ελισάβετ**, γερμ.: Elisabet von Braunschweig-Calenberg von Welfen (8 Απριλίου 1526 στο Νήνοβερ - 19 Αυγούστου 1566 στο Σλόιζινγκεν) ήταν μια πριγκίπισσα του Μπράουνσβαϊγκ-Κάλενμπεργκ από τη γέννησή της και από το γάμο της κόμισσα του Χένεμπεργκ.

## Βιογραφία
Ήταν η πρώτη κόρη του Έρικ Α΄ δούκα του Μπράουνσβαϊγκ-Κάλενμπεργκ και της συζύγου του Ελισάβετ των Χόεντσολερν (1510-1558), κόρης του Ιωακείμ Α΄ Νέστορα εκλέκτορα του Βραδεμβούργου. Η Ελισάβετ μεγάλωσε ως αυστηρή προτεστάντισσα από τη μητέρα της.

Η Ελισάβετ παντρεύτηκε στις 19 Αυγούστου 1543 στο Μύντεν με τον Γεώργιο-Ερνέστο κόμη του Χένεμπεργκ (1511-1583). Ο αδελφός του Πόπο ΙΒ΄ είχε νυμφευτεί τη μητέρα τής Eλισάβετ δύο έτη νωρίτερα. Η μητέρα της, ο αδελφός της Έρικ Β΄ και ο εξάδελφός της Ιωακείμ Β΄ Έκτωρ εγγυήθηκαν την προίκα της για 20.000 γκίλντερς. Το μοναστήρι στο Βέεντε συνέβαλε 350 γκίλντερς σε αυτήν την προίκα. . Ως ιδιοκτησία χηρείας (wittum), ο γαμπρός τής υποσχέθηκε τις περιοχές Σλόιζινγκεν, Τέμαρ και Ζουχλ.  Μέσω του γάμου του με την Ελισάβετ, ο Γεώργιος-Ερνέστος ήρθε σε επαφή με τις κορυφαίες προτεσταντικές δυναστείες στη Γερμανία.

Ο γάμος της Ελισάβετ παρέμεινε άτεκνος. Αυτή αφιερώθηκε στην ευσέβεια και τη φιλανθρωπία και εθεωρείτο «ειρηνική» γυναίκα. Ως αυστηρά ευαγγελική συζυγική κόμισσα, έπαιξε καθοριστικό ρόλο στη μετατροπή της κομητείας Χένεμπεργκ σε προτεσταντική.  Η κομητεία παρείχε άσυλο σε αρκετούς εκτοπισμένους Προτεστάντες ιεροκήρυκες. 

Η Ελισάβετ απεβίωσε στις 19 Αυγούστου 1566 και τάφηκε στην εκκλησία τού κάστρου Σλόιζινγκεν. Ο τάφος της διακοσμήθηκε με επιτάφιο επίγραμμα, που είχε σκαλιστεί ήδη κατά τη διάρκεια της ζωής της.  Πριν από το τέλος της ο Οίκος Χένεμπεργκ έθετε τους τεθνεώτες του στο αβαείο Βέσρα, ωστόσο, ο Γεώργιος-Ερνέστος αποφάσισε να μεταφέρει τον τόπο της ταφής του Οίκου στο Σλόιζινγκεν. 

## Οικογένεια
Παντρεύτηκε το 1543 τον Γεώργιο-Ερνέστο κόμη του Χένεμπεργκ. Δεν απέκτησαν απογόνους.

## Βιβλιογραφικές αναφορές
* Johann Adolph Schultes: *Diplomatische Geschichte des Gräflichen Hauses Henneberg*, Böhme, 1791, σ.&nbsp;194 ff
* Carl Wernicke: *Die Geschichte der Welt*, μέρος 1, τόμος 3, Duncker, 1855, σελ.&nbsp;13

## Εξωτερικοί σύνδεσμοι
* http://thepeerage.com/p769.htm#i7682

## Υποσημειώσεις


Κατηγορία:Γερμανίδες κόμισσες
Πέτρινοι κύκλοι της Σενεγκάμπια

Οι **Πέτρινοι κύκλοι της Σενεγκάμπια** είναι αρχαιολογικός χώρος κατά μήκος του ποταμού Γκάμπια στην Αφρική (στην Γκάμπια και Σενεγάλη). Πρόκειται για λίθους με κυκλική παράταξη οι οποίοι χρονολογούνται από τον 3ο αιώνα π.Χ έως τον 16ο αιώνα μ.Χ και αποτελούν σύμφωνα με ιστορικές έρευνες ταφικά μνημεία.

## Περιγραφή
Το συγκεκριμένο μνημείο αποτελείται από τέσσερις ομαδοποιήσεις λίθων σε σχήμα κύκλου: Wassu, Kerbatch, Sine Ngayene, Wanar οι οποίοι εκτείνονται σε 350 χιλιόμετρα πλάι στις όχθες του ποταμού Γκάμπια. Κάθε κύκλος αποτελείται από 10 έως 24 λίθους ενώ ο συνολικός αριθμός των λίθων φτάνει τους 93. Επιπλέον στην πλειοψηφία κάθε πέτρα έχει κυβοειδές ή κυλινδρικό σχήμα και είναι μικρότερη του ενός μέτρου όμως υπάρχουν και πέτρες που φτάνουν τα 3 μέτρα σε ύψος.

## Ιστορία
Από έρευνες που πραγματοποιήθηκαν, βρέθηκαν κάτω από τους βράχους αυτούς προσωπικά αντικείμενα όπως εργαλεία, κοσμήματα, όπλα, αγγεία κ.α υποδηλώνοντας ότι πρόκειται για τάφους έως και 1500 ετών. Σε αρκετά σημεία υπήρξε πλήθος σκελετών ανά τάφο γεγονός που σηματοδοτεί θάνατο μετά από μάχη ή κάποια επιδημία. Παρόλα αυτά και σύμφωνα με προφορικές παραδόσεις τον ιθαγενών πιστεύεται ότι οι κύκλοι είναι χώρος κατοικίας των πνευμάτων και όσοι θάφτηκαν εκεί αποτέλεσαν μέρος θυσίας στα πνεύματα αυτά. Άλλοι χαρακτηρίζουν τον χώρο ως μιας μικρότερης κλίμακας Stonehenge επειδή έχει και αυτός μια αινιγματική φύση.

Το 2006 συμπεριλήφθηκε στον κατάλογο της Unseco ως μνημείο παγκόσμιας πολιτιστικής κληρονομιάς αφού θεωρήθηκε παράδοση και τελετουργικό ενός αρχαίου πολιτισμου αλλά και σπουδαίο δημιούργημα.

## Παραπομπές


Κατηγορία:Μνημεία Παγκόσμιας Κληρονομιάς στην Αφρική
Άννα Μαρία του Μπράουνσβαϊγκ-Κάλενμπεργκ-Γκέτινγκεν

Η **Άννα Μαρία του Μπράουνσβαϊγκ-Κάλενμπεργκ-Γκέτινγκεν** (γερμανικά: *Anna Maria von Braunschweig-Calenberg-Göttingen*), 23 Απριλίου 1532, Mύντεν -  20 Μαρτίου 1568 στο Nόιχαουζεν  κοντά στο Kένιγκσμπεργκ της Πρωσίας) ήταν κόρη του δούκα του Μπράουνσβαϊγκ-Κάλενμπεργκ και με τον γάμο της έγινε δούκισσα της Πρωσίας.

## Βιογραφία
Ήταν η δεύτερη κόρη του Έρικ Α΄ δούκα του Μπράουνσβαϊγκ-Κάλενμπεργκ (1470–1540) και της Ελισάβετ των Χοεντσόλερν (1510–1558), κόρης του Ιωακείμ Α΄ Νέστορα εκλέκτορα του Βρανδεμβούργου. 

Παντρεύτηκε το 1550 τον Aλβέρτο Α΄ μάργραβο του Βρανδεμβούργου-Άνσμπαχ (1490-1568), ο οποίος είχε γίνει ο πρώτος δούκας της Πρωσίας το 1525. Ήταν η δεύτερη σύζυγός του. Ο Αλβέρτος Α΄ απεβίωσε από την πανώλη στις 20 Μαρτίου 1568 στο κάστρο Tάπιαου. Η ίδια η Άννα-Μαρία απεβιωσε 16 ώρες αργότερα από την πανώλη.

## Οικογένεια
Παντρεύτηκε το 1550 τον Αλβέρτο των Χοεντσόλερν δούκα της Πρωσίας και είχε τεκνα:
* Eλισάβετ 1551-1596.
* Αλβέρτος-Φρειδερίκος 1553-1618, δούκας της Πρωσίας.

## Υποσημειώσεις


Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Δούκισσες της Πρωσίας
Φιλελληνική επιτροπή του Παρισιού

Η **Φιλελληνική επιτροπή του Παρισιού** (Comité philhellène de Paris ή **comité grec** - Ελληνική Επιτροπή ) ( 1825 - 1827 ) είναι η πρώτη οργανωμένη μορφή που έλαβε ο Φιλελληνισμός στη Γαλλία.

## Δημιουργία
Οι πρώτες φιλελληνικές επιτροπές γεννήθηκαν στη Γερμανία (τέλη Αυγούστου 1821 στη Στουτγκάρδη ). Η Φιλελληνική Επιτροπή του Λονδίνου δημιουργήθηκε στις 28 Φεβρουαρίου 1823. Η δημιουργία της παρισινής επιτροπής ανακοινώθηκε στις 21 Δεκεμβρίου 1824 αλλά η ύπαρξή της δεν δημοσιοποιήθηκε μέχρι τις 28 Φεβρουαρίου 1825 από το *Journal des Débats* . Ήταν η «κεντρική επιτροπή» ενός μεγαλύτερου οργανισμού : της Φιλανθρωπικής Εταιρείας του Παρισιού. Η τελευταία είχε 523 μέλη σε όλη την ιστορία της, αλλά η Ελληνική Επιτροπή, πιο επιλεκτική, καλωσόρισε μόνο 25 μέλη, συμπεριλαμβανομένων τεσσάρων δουκών, κομήτων, στρατηγών, διανοούμενων και πολιτικών που ήταν μέλη του κοινοβουλίου  . Η Επιτροπή Φιλελλήνων του Παρισιού είχε μεταξύ των μελών της, μεταξύ άλλων, τον Φρανσουά-Ρενέ ντε Σατωμπριάν, τον Ambroise Firmin-Didot, τον στρατηγό κόμη Étienne Maurice Gérard, τον μεγάλο Έλληνα φιλόλογο Αδαμάντιο Κοραή, το στρατηγό Horace Sébastiani, Henry Dutrône, τον κόμη Charles-Philibert de Lasteyrie du Saillant, γεωπόνο και φιλάνθρωπο, τον κόμη Eugène d'Harcourt, μελλοντικό βουλευτή.

## Δραστηριότητες
Η επιτροπή συνερχόταν αρκετά ανεπίσημα κατά μέσο όρο μία φορά την εβδομάδα, χωρίς να διατηρεί πρακτικά, πράγμα που σημαίνει ότι οι δραστηριότητές της δεν είναι γνωστές, σε αντίθεση με εκείνες της επιτροπής της Γενεύης  . Ο Chateaubriand ανακαλεί στο *Mémoires d'Outre-Tomb* μερικές από τις δραστηριότητες της Επιτροπής : «Δημιουργήθηκε ελληνική επιτροπή στο Παρίσι, στην οποία ήμουν μέλος. Η επιτροπή συνεδρίασε στο M. Ternaux's, Place des Victoires. Τα μέλη έφτασαν διαδοχικά στον τόπο των συζητήσεων. Ο στρατηγός Σεμπαστιάν είπε, όταν κάθησε, ότι ήταν *μεγάλη υπόθεση* . το έκανε πολύ : που δυσαρέστησε τον θετικό πρόεδρό μας, κ. Ternaux [. . . [] Οι](https://el.wikipedia.org/wiki/%CE%9A%CE%AC%CF%81%CE%BF%CE%BB%CE%BF%CF%82_%CE%A6%CE%B1%CE%B2%CE%B9%CE%AD%CF%81%CE%BF%CF%82) αποστολές του κ. Fabvier έκαναν την επιτροπή να υποφέρει ; μας γκρινιάζει δυνατά ; μας έκανε υπεύθυνους για το τι ήταν λάθος με τις απόψεις του, εμείς που δεν είχαμε κερδίσει τη μάχη του Μαραθώνα. "Ο συγγραφέας μαρτυρεί τη βοήθεια που η επιτροπή έδωσε στους άξιους νέους Έλληνες, αναλαμβάνοντας τα έξοδα της εκπαίδευσής τους, όπως συνέβη το 1825 για έναν από τους γιους του Κωνσταντίνου Κανάρη, του Θεμιστοκλή," αυτό το παιδί γεμάτο πνεύμα και νοημοσύνη "  . Η αλληλογραφία του Αδαμάντιου Κοραή  δίνει επίσης μια ιδέα για τη βοήθεια που έδωσε η Επιτροπή σε νέους Έλληνες που επιθυμούν να συνεχίσουν τις σπουδές τους στην Ευρώπη.

## Διάλυση
Η επιτροπή, όπως και όλες οι άλλες φιλελληνικές επιτροπές, σταδιακά διαλύθηκε όταν η χρησιμότητά της ήταν λιγότερο αναγκαία, μετά τη Ναυμαχία του Ναυαρίνου τον Οκτώβριο του 1827  .

## Βιβλιογραφία
* 

## Παραπομπές


Κατηγορία:Ελληνική Επανάσταση του 1821
Κατηγορία:Φιλέλληνες
Ελισάβετ του Μπράουνσβαϊγκ-Λύνεμπουργκ, δούκισσα του Χέλρε

Η **Ελισάβετ**, γερμ.: Elisabet von Braunschweig-Lüneburg von Welfen (11 Σεπτεμβρίου 1494 στο Σέλλε - 2 Απριλίου 1572 στο Χέλρε) από τον Οίκο των Γουέλφων ήταν κόρη του δούκα του Μπράουνσβαϊγκ-Λύνεμπουργκ και με τον γάμο της έγινε δούκισσα του Γκέλντερς.

## Βιογραφία
Ήταν η πρώτη κόρη του Ερρίκου Α΄ δούκα του Μπράουνσβαϊγκ-Λύνεμπουργκ (1468-1532) από τον γάμο του με τη Μαργαρίτα των Βέττιν (1469-1528), κόρη του Ερνέστου εκλέκτορα της Σαξονίας.

Παντρεύτηκε στις 7 Δεκεμβρίου 1518 στο Σέλλε με τον Κάρολο Β΄ δούκα του Γκέλντερς (1467-1538). Στο συμβόλαιο γάμου ο Κάρολος Β΄ είχε κρατήσει ανοιχτή τη σειρά διαδοχής στη Λωρραίνη.  Στην Ελισάβετ υποσχέθηκε ως ιδιοκτησία χηρείας (wittum) την περιοχή και την πόλη του Γκέλντερν, καθώς και μία ετήσια σύνταξη 4.000 χρυσών γκίλντερς. Ο γάμος παρέμεινε άτεκνος. Το 1528 στο Γκόρινχεμ, ο Κάρολος Β΄ του Γκέλντερς κατέληξε σε συμβιβασμό με τον αυτοκράτορα Κάρολο Ε΄ των Αψβούργων: ο Κάρολος Β΄ θα διατηρούσε το δουκάτο του Γκέλντερς για το υπόλοιπο της ζωής του, ωστόσο όταν απεβίωνε, ο Κάρολος Ε΄ θα κληρονομούσε το δουκάτο. 

Η Ελισάβετ επέζησε του συζύγου της κατά 34 χρόνια. Έμεινε στην ιδιοκτησία χηρείας της στο Γκέλντερν. Ως πιστή Καθολική, υποστήριξε την τοπική ενοριακή εκκλησία και την εκκλησία στο γειτονικό Κέρκεν γενναιόδωρα, με χρηματικές δωρεές και δώρα σε είδος. Το 1566 κατέστειλε μία προσπάθεια εισαγωγής της Μεταρρύθμισης στην επικράτειά της.

Απεβίωσε στο Γκέλντερν στις 2 Απριλίου 1572 και τάφηκε κάτω από τον υψηλό βωμό της ενοριακής εκκλησίας της. Ένα ταφικό μνημείο είχε σχεδιαστεί κατά τη διάρκεια της ζωής της, ωστόσο, δεν ολοκληρώθηκε.

## Οικογένεια
Παντρεύτηκε το 1518 τον Κάρολο Β΄ δούκα του Γκέρλε. Δεν απέκτησαν απογόνους.

## Βιβλιογραφικές αναφορές
* Wilhelm JJ Böhmer: *Elisabeth von Braunschweig-Lüneburg: die letzte Herzogin von Geldern (1494-1572): nach archivalischen Quellen*, στο *Veröffentlichungen des Historischen Vereins für Geldern und Umgegend*, 1915
* Friedrich Nettesheim: *Geschichte der Stadt und des Amtes Geldern*, τόμος. 1, Kühler, 1863, σελ.&nbsp;218 και 235 ff
* Johannes Stinner και Karl-Heinz Tekath: *Herzogtum Geldern*, τόμος 1, Verlag des Historischen Vereins für Geldern und Umgegend, 2001, σελ.&nbsp;63

## Υποσημειώσεις


Κατηγορία:Δούκισσες του Μπράουνσβαϊγκ-Λύνεμπουργκ
Άννα του Μπράουνσβαϊγκ-Λύνεμπουργκ

Η **Άννα**, γερμ.: Anna von Braunschweig-Lüneburg (6 Δεκεμβρίου 1502 στο Σέλλε - 6 Νοεμβρίου 1568 στο Στετίν/Στσέτσιν) ήταν κόρη του δούκα του Μπράουνσβαϊγκ-Λύνεμπουργκ και το γάμο της έγινε δούκισσα της Πομερανίας.

## Βιογραφία
Ήταν η τέταρτη κόρη του Ερρίκου Α΄ του *Μεσαίου*, δούκα του Λύμπουργκ (1468–1532) και της Μαργαρίτας των Βέττιν (1469–1528), κόρης του Ερνέστου εκλέκτορα της Σαξονίας.

Παντρεύτηκε στις 2 Φεβρουαρίου 1525 στο Στετίν τον Μπάρνιμ Θ΄ δούκα της Πομερανίας (1501–1573). Με την ευκαιρία του γάμου τους, ο Μπάρνιμ Θ΄ συνήψε αμυντική συμμαχία με τον πατέρα της. Σε αντάλλαγμα για την προίκα της από 12.000 γκίλντερς, στην Άννα υποσχέθηκε την πόλη και την περιοχή του Στολπ ως ιδιοκτησία χηρείας της (wittum). Το 1536 τής υποσχέθηκε την περιφέρεια του Ρύγκενβαλντε.  Η Άννα απεβίωσε πριν από τον σύζυγό της, έτσι αυτές οι υποσχέσεις δεν εφαρμόστηκαν ποτέ.

Η Άννα απεβίωσε το 1568 και τάφηκε στην εκκλησία του Αγ. Όθωνα στο Στσέτσιν.

Η Άννα ήταν μία από τις ισχυρότερες αντιπάλους του κουνιάδου της Γεωργίου Α΄. Αισθάνθηκε ότι αυτός είχε τον άνδρα της σε μειονεκτική θέση στη διακυβέρνηση της Πομερανίας και ότι η πρόθεση τού Γεωργίου Α΄ να νυμφευτεί τη Μαργαρίτα του Βρανδεμβούργου υπονόμευε τη δική της θέση. Η Άννα ήταν η κινητήρια δύναμη πίσω από τη διαίρεση της Πομερανίας το 1532.

## Οικογένεια
Παντρεύτηκε το 1525 τον Μπάρνιμ Θ΄ δούκα της Πομερανίας και είχε τα ακόλουθα παιδιά:
* Μαρία 1527-1554, παντρεύτηκε τον Όθωνα Δ΄ κόμη του Σάουενμπουργκ-Πίνεμπεργκ.
* Δωροθέα 1528-1558, παντρεύτηκε τον Ιωάννη Α΄ του Μάνσφελντ-Χίντερπορτ.
* Αλεξάνδρα γενν.1534, απεβ. νέα.
* Ελισάβετ 1537-1554, απεβ. 17 ετών.
* Άννα 1531–1592, παντρεύτηκε πρώτα τον Κάρολο Α΄ πρίγκιπα του Άνχαλτ-Τσερμπστ, έπειτα με τον  Ερρίκο ΣΤ΄ μαργράβο του Πλάουεν και μετά τον Ιάκωβο Β΄ κόμη του Μπάρμπυ-Μίλινγκεν.
* Σίβυλα 1541–1564, απεβ. 23 ετών.
* Μπόγκισλαβ 1542, απεβ. νήπιο.

## Βιβλιογραφικές αναφορές
* Friedrich Ludwig C. Medem: *Geschichte der Einführung der evangelischen Lehre im Herzogthum Pommern*, 1837, σελ.&nbsp;21
* Martin Wehrmann: *Genealogie des pommerschen Herzogshauses*, σε: *Veröffentlichungen der landesgeschichtlichen Forschungsstelle für Pommern*, series 1, vol. 5. Leon Saunier, Stettin, 1937, σελ.&nbsp;113–114

## Υποσημειώσεις


Κατηγορία:Δούκισσες του Μπράουνσβαϊγκ-Λύνεμπουργκ
Ροσάνα Σαν Χουάν

H **Ροσάνα Σαν Χουάν** (*Rossana San Juan*, γεννημένη ως Ροσάνα Κλάουδια Μαρτίνες Ρεμπογιέδο *Rossana Claudia Martínez Rebolledo*, 30 Αυγούστου 1969 -) είναι Μεξικανή ηθοποιός και τραγουδίστρια.

## Φιλμογραφία
**Τηλενουβέλες**
**[[Μαρία Μερσέντες|María Mercedes]]* - 1992/93, ως Σαφίρο
**El peñón del amaranto* - 1993/94, ως Βικτόρια
**[[Άντζελα|Ángela]]* - 1998/99, ως Σουσάνα Τσάβες
**Abrázame muy fuerte* - 2000/01, ως Ρακέλα Καμπουσάνο
**Cómplices al rescate* - 2002, ως Λόρνα Ρίκο
**Amy, la niña de la mochila azul* - 2004, ως Σολεδάδ
**Barrera de amor* - 2005/06, ως Μαγδαλένα
**La verdad oculta* - 2006, ως Γιολάντα Ρέι (νεαρή)
**Bajo las riendas del amor* - 2007, ως Κλάουδια Γκαρσία
**[[Στην κόλαση με τους όμορφους|Al diablo con los guapos]]* - 2007/08, ως Ροξάνα
**Verano de amor* - 2009, ως Σελίνα
**Soy tu dueña* - 2010, ως Κρισάντα Καμάρχο
**Mi corazón insiste* - 2011, ως Σολεδάδ Βολκάν
**[[Η Γυναίκα Καταιγίδα|La mujer del Vendaval]]* - 2012/13, ως Βαλέρια Φερρέιρα Πρεσιάδο
**Señora Acero* - 2014, ως Μαριάνα Ουέρδο ντε Ασέρο
**[[Ερωτευμένη με τον Ραμόν|Enamorándome de Ramón]]* - 2017, ως Οφέλια Μανρίκες

**Τηλεόραση**
**Entre vivos y muertos* - 1994
**Mujer, casos de la vida real* - 2001/05
**Big Brother VIP* - 2005, ως Καλεσένη
**La Rosa de Guadalupe* - 2010, ως Αουρόρα
**Como dice el dicho* - 2012, ως Αουρέλια
**Hoy voy a cambiar* - 2017, ως Μαρισόλ
**Esta historia me suena* - 2020, (1 επεισόδιο)

**Ταινίες**
**Vieja moralidad* - 1988
**Descendientes de asesinos* - 1991
**Delincuentes de lujo* - 1992
**Mutantes del año 2000* - 1992
**La rata maldita* - 1992
**Misa de cuerpo presente* - 1993
**Sinaloa, tierra de hombres* - 1994
**Bodas negras* - 1994
**3 comunes y corrientes* - 1995
**Absuelto para matar* - 1995
**Amigos hasta la muerte* - 1995
**El castrado* - 1995
**Furia salvaje, El corrido de Juan Pastor* - 1995
**Las nieves de enero* - 1995
**Secuestro* - 1995
**Operación Masacre* - 1996
**Cacería de judiciales* - 1997
**Engaño mortal* - 1998
**Los tres animales* - 1998
**La rubia y la morena* - 1999
**Barrio Bravo de Tepito* - 2001
**Maten a los Mendoza* - 2003 
**Entre piernas* - 2010

## Βραβεία
;Βραβεία Micrófono de Oro

## Παραπομπές


## Εξωτερικοί Σύνδεσμοι

* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανοί τραγουδιστές
Αντουανέττα του Μπράουνσβαϊγκ-Βόλφενμπυτελ

Η **Αντουανέττα** (γερμ. *Antoinette Amalie von Braunschweig-Wolfenbüttel von Welfen*, 14 Απριλίου 1696 - 6 Μαρτίου 1762) από τον Οίκο των Γουέλφων ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε Δούκισσα του Μπράουνσβαϊγκ-Βόλφενμπυτελ. Η 3η κόρη της παντρεύτηκε τον Βασιλιά της Πρωσίας και η 8η τον Βασιλιά της Δανίας.

## Βιογραφία
Η *Αντουανέττα Αμαλία* ήταν η τρίτη (επιζήσασα) κόρη του Λουδοβίκου Ροδόλφου του Μπράουνσβαϊγκ-Βόλφενμπυτελ και της Χριστίνας Λουίζας, κόρης του Αλβέρτου Ερνέστου Α΄ του Έτινγκεν-Έτινγκεν. Αδελφές της ήταν η Ελισάβετ Χριστίνα, μητέρα της Μαρίας Θηρεσίας της Αγίας Ρωμαϊκής Αυτοκρατορίας, και η Καρλόττα Χριστίνα, η νύφη του Πέτρου της Ρωσίας.

Στις 15 Οκτωβρίου 1712 έκανε τον γάμο της με τον εξάδελφο του πατέρα της Φερδινάνδο Αλβέρτο Β΄ του Μπράουνσβαϊγκ-Βόλφενμπυτελ, γιο του Φερδινάνδου Αλβέρτου Α΄ του Μπράουνσβαϊγκ-Λύνεμπουργκ-Μπέβερν και την Χριστίνας της Έσσης-Έσβεγκε.

Ο γάμος περιγράφεται ως πολύ ευτυχισμένος και η Αντουανέττα έγινε η μητέρα οκτώ γιων και έξι κορών. Το 1735 απεβίωσε ο πεθερός της Δούκας του Μπράουνσβαϊγκ-Λύνεμπουργκ και τον διαδέχθηκε ο σύζυγός της. Ο τελευταίος απεβίωσε τον Σεπτέμβριο του ίδιου έτους. Η Χήρα Δούκισσα επέζησε του συζύγου της για 27 χρόνια.

## Οικογένεια
Παντρεύτηκε το 1712 τον εξάδελφο του πατέρα της Φερδινάνδο Αλβέρτο Β΄ του Μπράουνσβαϊγκ-Βόλφενμπυτελ και είχε τέκνα:

# Κάρολος Α΄ (1713 - 1780), Δούκας του Μπράουνσβαϊγκ-Λύνεμπουργκ και Πρίγκιπας του Μπράουνσβαϊγκ-Βόλφενμπυτελ.
# Αντώνιος Ουλρίχος (1714 - 1774), Δούκας του Μπράουνσβαϊγκ-Λύνεμπουργκ, αρχιστρατηγος της Ρωσίας.
# Ελισάβετ Χριστίνα (1715 - 1797), παντρεύτηκε τον Φρειδερίκο Β΄ της Πρωσίας.
# Λουδοβίκος Ερνέστος (1718 - 1788), στρατάρχης της Αυστρίας και των Κάτω Χωρών, Δούκας του Κουρλάνδης.
# Φερδινάνδος (1721 - 1792), στρατάρχης της Πρωσίας.
# Λουίζα (1722 - 1780), παντρεύτηκε τον Αύγουστο Γουλιέλμο της Πρωσίας.
# Σοφία Αντουανέττα (1724 - 1802), παντρεύτηκε τον Ερνέστο Φρειδερίκο της Σαξονιας-Κόμπουργκ-Ζάαλφελντ.
# Αλβέρτος (1725 - 1745).
# *Καρλόττα* Χριστίνα Λουίζα (1725 - 1766).
# Θηρεσία (1728 - 1778).
# Ιουλιανή Μαρία (1729 - 1796), παντρεύτηκε τον Φρειδερίκο Ε΄ της Δανίας.
# Φρειδερίκος Γουλιέλμος (1731 - 1732).
# Φρειδερίκος Φραγκίσκος (1732 - 1758).

## Βιβλιογραφικές αναφορές


Κατηγορία:Δούκισσες του Μπράουνσβαϊγκ-Βόλφενμπυτελ
Θηρεσία του Μπράουνσβαϊγκ-Βόλφενμπυτελ

Η **Θηρεσία** (γερμ. *Therese Natalie von Braunschweig-Wolfenbüttel-Bevern vn Welfen*, 4 Ιουνίου 1728, Βόλφενμπυτελ - 26 Ιουνίου 1778, Αββαείο Γκάντερσχαϊμ, Μπαντ Γκάντερσχαϊμ) από τον Οίκο των Γουέλφων ήταν Γερμανίδα ευγενής, κόρη του Δούκα του Μπράουνσβαϊγκ-Βόλφενμπυτελ, που έγινε Πριγκίπισσα-Ηγουμένη του αυτοκρατορικά ελεύθερου, κοσμικού Αββαείου στο Γκάντερσχαϊμ.

## Βιογραφία
Η *Θηρεσία Ναταλία* ήταν η έκτη κόρη του Φερδινάνδου Αλβέρτου Β΄ του Μπράουνσβαϊγκ-Μπέβερν (1680-1735) και της Αντουανέττας των Γουέλφων (1696-1762), κόρης του Λουδοβίκου Ροδόλφου του Μπράουνσβαϊγκ-Βόλφενμπυτελ. Η Θηρεσία Ναταλία ήταν εξαδέλφη της Mαρίας Θηρεσίας των Αψβούργων, Αρχιδούκισσας της Αυστρίας, Βασίλισσας της Ουγγαρίας και της Βοημίας. Ήταν κουνιάδα του Φρειδερίκου Β΄ της Πρωσίας.

Οι προσπάθειες να παντρέψουν τη Θηρεσία Ναταλία με έναν αρχιδούκα της Αυστρίας ή έναν Γάλλο πρίγκιπα απέτυχαν, επειδή δεν ήταν πρόθυμη να μεταστραφεί στην καθολική πίστη. Το 1747 έγινε μέλος του Συλλόγου στο Αββαείο Χέρφορντ. Περίπου εκείνη την εποχή, αποφασίστηκε ότι θα διαδεχόταν την Ελισάβετ της Σαξονίας-Μάινινγκεν (1681-1766) ως ηγουμένη του Αββαείου Γκάντερσχαϊμ. Τον Νοέμβριο του 1750 διορίστηκε canoness στο Γκάντερσχαϊμ. Η Ελισάβετ απεβίωσε στις 24 Δεκεμβρίου 1766, μετά από 53 χρόνια στην ηγουμενία. Όπως είχε αποφασιστεί, η Θηρεσία Ναταλία εξελέγη διάδοχός της. Ανέλαβε στις 3 Δεκεμβρίου 1767.

Κατά τη διάρκεια της θητείας της, η Θηρεσία Ναταλία έμενε συχνά στην Αυλή του μεγαλύτερου αδελφού της Καρόλου Α΄ στο Μπράουνσβαϊγκ. Απεβίωσε στο Γκάντερσχαϊμ στις 26 Ιουνίου 1778 και τάφηκε στη δουκική κρύπτη, κάτω από τον Καθεδρικό Ναό του Μπράουνσβαϊγκ. Την διαδέχτηκε ως ηγουμένη η ανιψιά της Αυγούστα Δωροθέα του Μπράουνσβαϊγκ-Βόλφενμπυτελ (1749-1810), η οποία θα ήταν η τελευταία πριγκίπισσα-ηγουμένη του Γκάντερσχαϊμ.

## Παραπομπές


## Βιβλιογραφικές αναφορές
* Martin Hoernes και Hedwig Röckelein (εκδόσεις ): *Gandersheim und Essen.* *Vergleichende Untersuchungen zu sächsischen Frauenstiften*, στη σειρά *Essener Forschungen zum Frauenstift*, vol. 4, Έσσεν, 2006
* C. Römer: *Braunschweig-Bevern, Ein Fürstenhaus als europäische Dynastie 1667–1884*, Brunswick, 1997
* Kurt Kronenberg: *Äbtissinnen des Reichstiftes Gandersheim*, 1981
* Hans Goetting: *Germania Sacra*, Νέα σειρά, τόμος. 7: *Die Bistümer der Kirchenprovinz Mainz, Das Bistum Hildesheim*, μέρος 1: *Das reichsunmittelbare Stift Gandersheim*, ed. από τον Max- Planck- Ινστιτούτο Ιστορίας, Βερολίνο και Νέα Υόρκη, 1973

## Εξωτερικοί σύνδεσμοι
* Dukes of Brunswick-Wolfenbüttel-Bevern (in German)
* ThePeerage.com - Theresa Natalie του Brunswick-Wolfenbüttel

Κατηγορία:Γερμανίδες δούκισσες
Κατηγορία:Οίκος των Γουέλφων
Αυγούστα Δωροθέα, ηγουμένη του Γκάντερσχαϊμ

Η **Αυγούστα Δωροθέα** (γερμ. *Augusta Dorothea von Braunschweig-Wolfenbüttel von Welfen*, 1749 - 1810) από τον Οίκο των Γουέλφων-Λύνεμπουργκ, ήταν κόρη του Δούκα του Μπράουνσβαϊγκ-Βόλφενμπυτελ. Έγινε Πριγκίπισσα-Ηγουμένη του Αββαείου Γκάντερσχαϊμ από το 1778 έως το 1810. Ήταν η τελευταία κυρίαρχη Πριγκίπισσα-Ηγουμένη του Αββαείου Γκάντερσχαϊμ.

## Βιογραφία
Ήταν η τέταρτη κόρη του Καρόλου Α΄ του Μπράουνσβαϊγκ-Βόλφενμπυτελ και της Φιλιππίνας Καρλόττας των Χοεντσόλλερν, κόρης του Φρειδερίκου Γουλιέλμου Α΄ της Πρωσίας. Έγινε διακόνισσα στο Αββαείο του Κβέντλινμπουργκ το 1776. Δύο χρόνια αργότερα διαδέχθηκε τη θεία της Θηρεσία του Μπράουνσβαϊγκ-Βόλφενμπυτελ ως Πριγκίπισσα-Ηγουμένη του Γκάντερσχαϊμ. Ωστόσο συνέχισε να περνά τη ζωή της στην Αυλή του Μπράουνσβαϊγκ.

Τη δεκαετία του 1770 η νύφη της Αυγούστα της Μεγάλης Βρετανίας, καταδίκασε την Αυγούστα Δωροθέα, καθώς και την αδελφή της Ελισάβετ Χριστίνα Ουλρίκη του Μπράουσβαϊγκ-Βόλφενμπυτελ, η οποία είχε φυλακιστεί για μοιχεία, για την ερωτική τους ζωή.  Η Χεδβίγη Ελισάβετ του Χόλσταϊν-Γκόττορπ την περιέγραψε κατά την επίσκεψή της στο Μπράουνσβαϊγκ το 1799 ως «*γεμάτη πνεύμα και ενέργεια και πολύ διασκεδαστική*». 

Το 1802 το Γκάντερσχαϊμ προσαρτήθηκε από τον Μπράουνσβαϊγκ κατά τη διάρκεια της εκκοσμίκευσης των κρατιδίων του κλήρου στη Γερμανία, αλλά αυτή κράτησε τον τίτλο της. Όταν το Μπράουνσβαϊγκ κατελήφθη από τη Γαλλία το 1806, η Αυγούστα Δωροθέα διέφυγε. Ο Ναπολέων Α΄, ωστόσο, της επέτρεψε να διατηρήσει τον τίτλο και το δικαίωμα να διαμένει στο Γκάντερσχαϊμ. Όταν απεβίωσε, το αξίωμα δεν αναλήφθηκε ποτέ και το Γκάντερσχαϊμ έγινε μέρος του Βασιλείου της Βεστφαλίας.

## Παραπομπές

## Βιβλιογραφία
* Martin Hoernes und Hedwig Röckelein (Hrsg). ): Gandersheim und Essen. Vergleichende Untersuchungen zu sächsischen Frauenstiften, (Essener Forschungen zum Frauenstift, Band 4), Έσσεν 2006
* C. Römer: Braunschweig-Bevern, Ein Fürstenhaus als europäische Dynastie 1667-1884, Braunschweig (1997)
* Kurt Kronenberg: Äbtissinnen des Reichstiftes Gandersheim 1981

Κατηγορία:Οίκος των Γουέλφων